El Fòrum Jove analitza les necessitats i demandes de la joventut
16 novembre 2022

## El Fòrum Jove analitza les necessitats i demandes de la joventut16 novembre 2022Última actualització: 16 novembre 2022

![](../gestion/img/7a740310dbfdb35253fe99b50c51decab2532f2b467ba8dee97416ee25793352.jpg)  
  

La Casa de la Marquesa va acollir el passat dissabte el Fòrum Jove. Tal com ha explicat la regidora de Joventut, **Lydia Morant**, durant aquest encontre es van desgranar els components del Pla Jove, el qual ha estat recentment aprovat a partir de la participació de centres educatius, enquestes dels corresponsals i associacions juvenils. “Es va obrir un espai de participació i debat on es van poder avaluar les propostes per a solucionar les inquietuds i demandes d'aquest sector de la població. Va ser una jornada molt interessant i enriquidora”, ha afegit.  
  
Durant la vesprada es va celebrar també una taula redona amb la participació de gent jove de la ciutat com, per exemple, **Antonio Faus**, dissenyador de Gandia; **Víctor Rodrigo,** dedicat al món de la robòtica i la regidora i exnadadora olímpica, Lydia Morant.

L'alcalde de la ciutat, **José Manuel Prieto**, va ser l'encarregat de l'obertura de l'acte, en el qual estigueren presents també altres membres de la corporació municipal, i representants d'entitas juvenils. Prieto va destacar la importància de tindre “un coneixement exhaustiu de les necessitats i recursos per a joves de Gandia. Hem de conèixer totes les àrees que afecten els/les joves i adaptar les mesures que prenem a les necessitats reals.

“Des de l'administració hem pogut aproximar-nos als joves de la ciutat i parlar amb ells per tal de fer-los partícips d'aquest Pla que serà revisat any rere any a través dels Fòrums. Volem que vaja alimentant-se i ajustant-se a les necessitats de cada moment”, ha conclòs Lydia Morant.

[Twittear](https://twitter.com/share)